OpenLLM-France/wikimedia huggingface dataset:
# Firmicutes

Firmicutes (latinez: firmus, sendoa eta cutis azala, bere zelula hormari buruzko erreferentzia) bakterio filum bat da, gehienak gram positiboak. Batzuk, ordea, gram negatiboak dira, duten sasi-mintza dela eta; talde honetakoak dira Megasphaera, Pectinatus, Selenomonas eta Zymophilus. Zientzialariek lehen Firmicutes barruan sartzen zituzten bakterio gram-positibo guztiak, baina gaur egun Actinobacteria osatzen ez duten taldeen muina da. Zelula biribilduak dituzten, coccus izenekoak, edo sokakarak, bacillus izenekoak.
Firmicutes batzuek endosporak osatzen dituzte. Hauek ez dira erraz lehortzen eta biziraun dezakete egoerarik zailenean ere. Ingurune ezberdinetan bizi dira, eta patogeno ezagunak daude barruan. Heliobacteria familian daudenek fotosintesia egiten dute. Firmicutesek garagardo, ardo eta sagardoaren txartzean eragina dute.

## Kanpo estekak

* Datuak: Q149075
* Multimedia: Firmicutes / Q149075
* Espezieak: Firmicutes
# Firmino Alves

Firmino Alves Brasilgo udalerri bat da, Bahiako estatuan kokatua. 4.873 biztanle ditu 172,353 km²ko eremuan.

## Ikus, gainera

* Bahiako estatua

## Kanpo estekak

* Datuak: Q1761918
* Multimedia: Firmino Alves / Q1761918
# Firmin Flamand

Firmin Flamand arkularia zen. Belgika ordezkatu zuen 1920ko Udako Olinpiar Jokoetan.

## Erreferentziak

* ↑ Firmin Flamand
* ↑ Firmin FLAMAND

## Kanpo estekak

* Datuak: Q433263
# Firmin Lambot

Firmin Lambot (Florennes, 1886ko martxoak 14-Borgerhout, 1964ko urtarrilak 19) XX. mendearen hasierako txirrindulari profesional belgiar bat izan zen. Frantziako Tourra 1919 eta 1922an irabazi zuen.
Bere karrera profesionala 1908an hasi zen, urte horretan Flandria eta Belgikako txapelketak irabazi zituelarik. Frantziako Tourrean 1911 eta 1913 artean parte hartu zuen. Lehen Mundu Gerraren ondorioz, 1914 eta 1918 artean ez zen Frantziako Tourra ospatu. 1919an oso baldintza kaxkarretan ospatu zen (txikitutako errepideak, antolakuntza ezin okerragoa, eta, gerraren ondorioz, formaz kanpo zeuden txirrindulariak). Proba 11 txirrindularik baino ez zuten amaitu. Lambot bigarren izan zen itzuliaren zati gehienean zehar, baina lehenengo postura iritsi zen ordurarte liderra zen Eugène Christophek lasterketa bere bizikletaren matxura bategatik utzi ondoren.
1919ko edizioan sortu zuen Henri Desgrangek gaur egun hain ospetsua den maillot horia, itzuliko liderra identifikatzen duena. Eugène Christophe izan zen maillot horia jantzi zuen lehena, podiumera maillot horrekin igo zen lehena Firmin Lambot izan zen arren.
1920 eta 1921eko edizioetan parte hartu ondoren, 1922koan berriz irabazi zuen lasterketa, oraingoan ere, arerio baten bizikletaren matxura baten ondorioz. Une horretan 36 urte zituen, oraindik, Itzuli Handi hau irabazi duen txirrindularirik zaharrena delarik.

## Palmaresa

1908
* 2. Flandriako txapelketan
1913
* 4. Tourrean eta etapa 1
1914
* 8. Tourrean eta etapa 1
1919
* FrantziakoTourra eta etapa 1
1920
* 3. Frantziako Tourrean eta 2 etapa
* 5. Lieja-Bastogne-Liejan
* 8. Paris-Bruselan
1921
* 9. Frantziako Tourrean eta etapa 1
1922
* FrantziakoTourra eta etapa 1

## Sailkapen orokorra Itzuli Handietan

| Itzuli Handia | 1911 | 1912 | 1913 | 1914 | 1915 | 1916 | 1917 | 1918 | 1919 | 1920 | 1921 | 1922 | 1923 | 1924 |
| Frantziako Tourra | 11. | 18. | 4. | 8. | X | X | X | X | 1. | 3. | 9. | 1. | UT | UT |
Legenda :
| — | Ez zuen parte hartu |
| DSK | Deskalifikatua |
| UT | Utzi |

## Kanpo estekak

Firmin Lambot - ProCyclingStats
* Datuak: Q375340
* Multimedia: Firmin Lambot / Q375340
# Firle

Firle, Ingalaterrako hegoaldean dagoen herri bat da, Ekialdeko Sussex konderrian.
2011n 327 biztanle zituen.
* Datuak: Q3072862
* Multimedia: Firle / Q3072862
# Firlej udalerria

Firlej Poloniako Lublingo voivoderriko landa-udalerri bat da, Lubartów barrutian kokatuta. 126,46 km²ko azalera du eta 2017ko datuen arabera 5915 biztanle zituen.

## Kanpo estekak

* Udalaren webgunea
* Datuak: Q2461540
ieaLublingo voivoderriko udalerriak :
# Firmicus

Firmicus izenak esanahi ezberdinak ditu:
* Julius Firmicus Maternus, IV. mendeko astrologo eta latinezko kristau idazlea;
* Firmicus, ilargiko krater baten izena.
# Formicariidae

Formicariidae paseriformea ​​azpitropikala eta tropikalak Erdialdeko eta Hego Amerikako hegazti bezala ezagutzen den familia bat da. 10 eta 20 cm ( 4-8 ) luzeran bitartean dituzte, eta ari du Thamnophilidae eta Conopophagidae lotuta. Familia honek dauka, ziurrenik, (ikus beherago) batzuk 12 espezie bi genero nahiko txikiak ere.

## Espeziea

* Formicarius
** Formicarius colma
** Formicarius nigricapillus
** Formicarius analis
** Formicarius moniliger
** Formicarius rufifrons
** Formicarius rufipectus
* Chamaeza
** Chamaeza campanisona
** Chamaeza meruloides
** Chamaeza mollissima
** Chamaeza nobilis
** Chamaeza ruficauda
** Chamaeza turdina

## Kanpo estekak

* Datuak: Q461021
* Multimedia: Formicariidae / Q461021
* Espezieak: Formicariidae
# Formiche Alto

Formiche Alto Teruelgo udalerria da, Gúdar-Javalambre eskualdean dagoena.
2009ko urtarrilaren 1eko erroldaren arabera 195 biztanle zituen.

## Ikus, gainera

* Teruelgo udalerrien zerrenda

## Kanpo estekak

* (Gaztelaniaz) Udalari buruzko webgunea.
* Datuak: Q1657098
* Multimedia: Formiche Alto / Q1657098
# Euskaldun zahar

Euskaldun zaharra haurtzaroan familiaren edo eskolaren bidez euskara lehen hizkuntzatzat ikasi duen euskalduna da. Euskaldun zaharrak, euskaraz gain, haurtzaroan beste hizkuntzaren bat edo batzuk ere ikasi ohi ditu. Euskaldun zaharra izatearen gakoa haurtzaroan euskara ikasi izana da.
XX. mendearen bigarren erdialdeaz geroztik, ez da euskaldun zahar elebakar helduren kasurik ezagutzen, Hego Euskal Herrian euskaldunak euskaraz gain gutxienez gaztelaniaz eta Ipar Euskal Herrian frantses edo gaskoieraz ongi ala gaizki mintzatzeko gai baitira.
Badaude, eremu oso euskaldunetan haurtzaroan euskaraz ikasi eta urte batzuez hizkuntza horretan baizik mintzatzeko gai ez diren haur euskaldun elebakarrak, edota euskara hutsezko haurtzaindegietara joan diren haurrak, Galesen galesa lehen hizkuntzatzat ikasi eta haurtzaroko urte batzuez galesez bakarrik mintzatzen dakiten haur galestarren antzera. Urte gutxiren buruan, ordea, gutxienez bigarren hizkuntza bat ikasi eta mintzatzeko gai dira, dela eskolan irakasten dietelako, dela kalean nahiz hedabideetan entzuten dutelako.
Aldiz, haurtzarotik aurrera euskaraz ikasitako euskaldunek euskaldun berri izendapena jasotzen dute. Euskararen irakaspenaren indartzearekin batera erdaldun nahiz euskaldun berrien seme-alabak diren euskaldun zaharren fenomeno soziologikoa ere jazo da, iraganean hain ugari ziren guraso euskaldun zaharren seme-alaba erdaldunen fenomenoa jasotzen zen bezala, bai gurasoak euskaraz irakatsi ez zietelako, bai eskolan erdaraz bakarrik irakatsi zietelako.

## Ikus, gainera

* Euskaldun berria

## Kanpo estekak

* Datuak: Q61070666
# Euskal venezuelar

Euskal venezuelarrak (gaztelaniaz: vasco-venezolanos) XVI. mendetik aurrera Venezuelara iritsitako euskal herritar migratzaileen ondorengoek osatutako gizataldea da. Halaber, Hego Amerikako herrialde hartan hainbat euskal deitura daude eta bertako toponimian ere aztarnak ugari dira.

## Historia
### Aitzindariak

Joan Perez Tolosakoa 1546an ailegatu zen Cabo de la Vela eskualdera eta Coro eta Tocuyoko epailea izan zen. Hasieran Espainiako Inperioak Hispaniolatik gobernatu zuen kostaldea baina laster barnealdera egin zuten espedizioak El Dorado hiri mitikoaren bila (ad. Lope Agirre eta Pedro Urtsua 1561ean).
1728an Caracasko Gipuzkoar Konpainia sortu zen, bere garaiko ospetsuena zena. Monopolioari esker hainbat euskaldun ospetsu bilakatu ziren Venezuelan, tartean Blas Lezo.

### XX. mendetik aurrera

1939an, Espainiako Gerra Zibila zela eta, euskal herritar askok Venezuelan hartu zuten babes. Eleazar López Contrerasen gobernuak ekainaren 24an Le Havreko portutik zetorren "Cuba" itsasontziari ongietorria eman zion. Caracasko hedabideek kritikatu arren, handik aurrera hainbat euskaldun ailegatu ziren.
1950eko martxoaren 3an erbesteratuek Caracasko Euskal Etxea sortu zuten, Jose Antonio Agirre lehendakaria eta Jesus Galindez ordezkariaren bertan egonda. Eusko Gaztedi jada antolaturik zegoen eta baita ETArekin lotutako talde bat ere.

## Euskal venezuelar ospetsuak

* Fernando Amorebieta, futbolaria.
* José Antonio Anzoátegui, militarra.
* Fernando Aristeguieta, futbolaria.
* Goizeder Azúa, modeloa.
* Doris Benegas, politikaria.
* José María Benegas, politikaria.
* Simón Bolívar, militarra.
* Xabier Elorriaga, aktorea.
* José Esparza, birologoa.
* Unai Etxebarria, txirrindularia.
* Yon Goikoetxea, abokatua.
* Francisco de Guruceaga Iturriza, apezpikua
* Boris Izaguirre, kazetaria
* Wolfgang Larrazábal, militar eta politikaria
* Leopoldo López, politikaria
* Narciso López, militarra.
* Cristobal Mendoza, politikaria
* Eduardo Mendoza Goiticoa, zientzialaria.
* Garbiñe Muguruza, tenislaria
* Rafael Urdaneta, militarra
* José Uzcátegui, boxeolaria.
* Ramón José Velásquez, politikaria.
* Mikel Villanueva, futbolaria.
* Oswaldo Vizcarrondo, futbolaria.
* Stephanie de Zorzi, modeloa.

## Ikus, gainera

* Euskal diaspora
* Venezuelako demografia

## Erreferentziak

* ↑ (Gaztelaniaz) Amézaga Aresti, Vicente de. (2013). (PDF) El Elemento Vasco En El Siglo XVIII Venezolano. 3 Xabier Amezaga Iribarren.
* ↑ (Gaztelaniaz) Arriaga Aguirre, Pedro Javier. (2009-8-6). Se cumplen 70 años de la migración que dio origen a la actual comunidad vasca organizada de Venezuela. Caracas, Venezuela: Basque Heritage Elkartea.

## Kanpo estekak

* Datuak: Q30324087
# Euskaldun berri

Euskaldun berria lehenbiziko hizkuntza erdaraz ikasi eta haurtzaroa ondoren euskaraz ikasi duen euskalduna da, alegia, haurtzaroan familia ala eskola bidez ama hizkuntza gisa ikasi ez duen edo ikasi ahal izan ez duen euskalduna.
Alderantziz, euskaldun zaharra familia transmisio bidez edota erdaldun familia izan ez arren, eskolan haurtzaroan lehen hizkuntza gisa ikasitako euskalduna da, ondoren edota euskararekin batera beste erdal hizkuntzak ikasita.

## Emendatzea

1980ko hamarkadatik aurrera heldu asko eta askok euskara ikasi du, horiek dira euskaldun berriak. Euskaltegi izena esleitu zien helduak euskalduntzea helburu zuten ikastegiei. Ordu arte eskolak erdaraz izaten ziren maiz, eta oso ikuspuntu erabat gramatikalaz bideratuak. Harrezkero eskola guztiak euskaraz emateten dira, elkarrizketa eta komunikazioa sustatuz. Euskalduntzen eta Hitz egin! euskara ikasteko liburuek hobekuntza nabaria ekarri zuten. Euskaldunen kopuru handia osatzen dute gaur egun euskaldun berriek, nagusiki erdara nagusi den eremu eta hiriguneetan, Euskaldun berriaren balada abestiko Barakaldon bezala. XXI. mendearen hasieratik beste herrialdeetako etorkinen iritsierarekin berriro indartu da euskalduntzearen beharra.
| « | “Barakaldokoa naiz eta ez daukat paro obrero…”. Testu bikaina, benetan. Hamar urtez aritu nintzen Barakaldon euskarazko eskolak ematen gau eskoletan, AEKn eta HABEn, eta banekien zer suposatzen zuen nere herriko erdaldun batentzat horrelako erronkari aurre egiteak. | » |
| —Joseba Martin |||
Euskaldun berrien seme-alabak, jada gurasoengandik euskararen transmisioa berreskuratu eta lehen hizkuntza dutenez, euskaldun zaharrak dira. Aldiz, euskaldun zaharren seme-alabak izan eta haiek irakatsi ez edota ikasi ahal izan ez izanaren ondorioz, euskararen familia transmisioa eten ondoren, euskaltegi edo ikastetxeetan bigarren hizkuntz gisa ikasitakoak euskaldun berriak dira.

## Aitortza

* Euskaldunberri plaza: Gasteizen euskaldun berrien omenezko plaza bat da.
* Euskaldun Berriaren Kioskoa: Oiongo plazako kioskoa euskaldun berrien omenez izendatu zen.

## Erreferentziak

* ↑ «Euskarazko irakasmaterialaren idazkuntzaren garapena. Amaitu gabeko historia kolektiboaren atal baten bertsio pertsonala. (Jose Ramon Etxebarriaren hitzaldia) — Unibertsitatea.Net» www.unibertsitatea.net (Noiz kontsultatua: 2019-06-20).
* ↑ (Gaztelaniaz) Taldea, elkar. «Oskorriri zor dioguna - PostData» postdata.elkar.eus (Noiz kontsultatua: 2020-08-11).

## Ikus, gainera

* Euskaldun zahar

## Kanpo estekak

* Datuak: Q61070664
# Euskaldun Txapelketa

Euskaldun Txapelketa urtero Euskadiko Txirrindularitza Federazioak antolatutako txapelketa da, hamabost lasterketa amateurrez osaturik. 1998an sortua, 19 eta 26 urte arteko txirrindulariek har dezakete parte. Taldekako sailkapena ere badago.

## Puntuazioa

Lasterketa bakoitzeko lehenengo 15 txirrindularik puntuak lortzen dituzte eta horrela sailkapen orokorra osatzen da.
Puntuazio sistema :
| Emaitza | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 |
| Puntu | 15 | 14 | 13 | 12 | 11 | 10 | 9 | 8 | 7 | 6 | 5 | 4 | 3 | 2 | 1 |

## Lasterketak

2017an honako lasterketak izan ziren:

## Palmaresa

| Urtea | Garailea | Bigarrena | Hirugarrena |
| 1997 | Peio Arreitunandia | | |
| 1998 | Mikel Artetxe | Josu Isasi | Peio Arreitunandia |
| 1999 | Ruben Oarbeaskoa | | |
| 2000 | Gorka González | | |
| 2001 | Lander Euba | | |
| 2002 | Joseba Albizu | | |
| 2003 | Mikel Elgezabal | Jokin Ormaetxea | |
| 2004 | Xabat Otxotorena | | |
| 2005 | Francisco Gutiérrez | | |
| 2006 | Francisco Gutiérrez | | |
| 2007 | Fabricio Ferrari | | |
| 2008 | Andrey Amador | | |
| 2009 | Fabricio Ferrari | Mikel Filgueira | Carlos Juez |
| 2010 | Paul Kneppers | Javier Iriarte | Martin Iraizotz |
| 2011 | Jorge Martín Montenegro | Gastón Agüero | Pablo Torres |
| 2012 | Borja Abasolo | Markel Anton | Arkaitz Durán |
| 2013 | Higinio Fernández | Borja Abasolo | Julen Mitxelena |
| 2014 | Aritz Bagües | Mikel Bizkarra | Julen Mitxelena |
| 2015 | Mikel Iturria | Rafael Márquez | Aitor González Prieto |
| 2016 | Egoitz Fernández | Xuban Errazkin | Marcos Jurado |
| 2017 | Iker Azkarate | Mikel Alonso | Juan Antonio López-Cózar |
| 2018 | Martí Márquez | Iker Ballarin | Víctor Etxeberria |
| 2019 | Víctor Etxeberria | Andoni López de Abetxuko | Unai Iribar |
| 2020 | Jon Barrenetxea | Unai Iribar | Xabier Isasa |
| 2021 | Xabier Berasategi | Calum Johnston | Javier Ibáñez |
| 2022 | Xabier Berasategi | Mikel Mujika | Enekoitz Azparren |
| 2023 | Julen Arriolabengoa | Iker Mintegi | Unai Zubeldia |
| 2024 | Ander Ganzabal | Iñaki Trujillo | Aimar Erostarbe |

## Erreferentziak

* ↑ (Gaztelaniaz) http://www.ciclo21.com/. (2017-1-9). Calendario del Torneo Euskaldun 2017. .
* ↑ Ferrari, Filgueira y Juez, el podio del torneo euskaldun
* ↑ Paul Kneppers y Caja Rural ganadores del torneo euskaldun
* ↑ Montenegro gana el Euskaldun y Domagalski el Lehendakari
* ↑ 2012ko Euskaldun Txapelketa, sailkapen orokorra
* ↑ 2013ko Euskaldun Txapelketa, sailkapen orokorra
* ↑ 2014ko Euskaldun Txapelketa, sailkapen orokorra
* ↑ Euskaldun Txapelketa 2015
* ↑ 2016ko Euskaldun Txapelketa, sailkapen orokorra
* ↑ 2017ko Euskaldun Txapelketa, sailkapen orokorra
* ↑ 2018ko Euskaldun Txapelketa, sailkapen orokorra
* ↑ Víctor Etxeberria gana el Torneo Euskaldun 2019 tras 21 pruebas puntuables
* ↑ 2020ko Euskaldun Txapelketa, sailkapen orokorra
* ↑ 2021eko Euskaldun Txapelketa, sailkapen orokorra
* ↑ 2022ko Euskaldun Txapelketa, sailkapen orokorra
* ↑ Julen Arriolabengoa Beitiak Euskaldun txapelketa irabazi du
* ↑ «2024ko Euskaldun Txapelketa» fvascicli.eus.

## Ikus, gainera

* Lehendakari Txapelketa

## Kanpo estekak

* Datuak: Q30737972
# Euskaldun Handia

Euskaldun Handia Lapurdiko Baiona hiriburuko auzoa da. Hiriaren ipar-mendebaldean dago. A-63 errepideak ekialdetik inguratzen du. Hegoaldean Saint-Frédéric eta mendebaldean Sainte-Croix auzoekin muga egiten du.

## Kanpo estekak

* Datuak: Q20492652
# Fouchécourt (Vosgeak)

Fouchécourt Frantziako udalerria da, Vosgeak departamenduan dagoena, Ekialde Handia eskualdean. 2013an 56 biztanle zituen.

## Demografia
### Biztanleria

2007an Fouchécourt udalerrian erroldatutako biztanleak 56 ziren. Familiak 24 ziren, horien artean 4 pertsona bakarrekoak ziren (4 bakarrik bizi ziren gizonak), 16 seme-alabarik gabeko familiak ziren eta 4 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Erroldatutako biztanleak

### Etxebizitza

2007an 37 etxebizitza zeuden, 27 familiaren etxebizitza nagusia ziren, 7 bigarren erresidentzia ziren eta 3 hutsik zeuden. 36 etxeak ziren eta 1apartamentu bat zen. 27 etxebizitza nagusietatik 25 bere jabearen bizilekua ziren, 1 alokairuan okupaturik zegoen eta 1 doan lagata zegoen; 4 etxek hitu gela zituzten, 12 etxek lau zituzten eta 11 etxek bost zituzten. 22 etxek euren parking plaza propioa zuten azpian. 15 etxetan ibilgailu bat zegoen eta 8 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Fouchécourt udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 4 | 75-79 | 0 |
| 0 | 70-74 | 0 |
| 8 | 65-69 | 4 |
| 8 | 60-64 | 8 |
| 0 | 55-59 | 0 |
| 0 | 50-54 | 0 |
| 8 | 45-49 | 4 |
| 0 | 40-44 | 4 |
| 4 | 35-39 | 0 |
| 0 | 30-34 | 0 |
| 0 | 25-29 | 0 |
| 8 | 20-24 | 4 |
| 4 | 15-19 | 0 |
| 0 | 10-14 | 4 |
| 0 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 26 ziren, horien artean 19 aktiboak ziren eta 7 inaktiboak ziren. 19 pertsona aktiboetatik 17 lanean zeuden (9 gizon eta 8 emakume) eta 2 langabezian zeuden (1 gizon eta 1 emakume). 7 pertsona inaktiboetatik 3 erretiraturik zeuden, 1 ikasten zegoen eta 3 "bestelako inaktibo" gisa sailkaturik zeuden.

### Ekonomia jarduerak

2007an zeuden 2 komertzioetatik, 1 bestelako produktu industrialen fabrikazioko enpresa zen eta 1 eraikuntza enpresa zen.
2009an norbanakoentzat zegoen zerbitzu bakarra igeltseroa zen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1098662
* Multimedia: Fouchécourt (Vosges) / Q1098662
# Foucrainville

Foucrainville Frantziako udalerria da, Eure departamenduan dagoena, Normandia eskualdean. 2013an 83 biztanle zituen.

## Demografia
### Biztanleria

2007an Foucrainville udalerrian erroldatutako biztanleak 78 ziren. Familiak 24 ziren, horien artean 12 seme-alabarik gabeko familiak ziren eta 12 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 34 etxebizitza zeuden, 26 familiaren etxebizitza nagusia ziren, 3 bigarren erresidentzia ziren eta 4 hutsik zeuden. Etxebizitza guzti hauek 34etxeak ziren. 26 etxebizitza nagusietatik 25 bere jabearen bizilekua ziren eta 1 alokairuan okupaturik zegoen; 3 etxek hitu gela zituzten, 7 etxek lau zituzten eta 16 etxek bost zituzten. 25 etxek euren parking plaza propioa zuten azpian. 9 etxetan ibilgailu bat zegoen eta 17 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Foucrainville udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 4 |
| 0 | 85-89 | 4 |
| 0 | 80-84 | 0 |
| 4 | 75-79 | 4 |
| 0 | 70-74 | 0 |
| 0 | 65-69 | 0 |
| 0 | 60-64 | 0 |
| 0 | 55-59 | 4 |
| 0 | 50-54 | 0 |
| 4 | 45-49 | 4 |
| 4 | 40-44 | 0 |
| 0 | 35-39 | 4 |
| 0 | 30-34 | 0 |
| 0 | 25-29 | 0 |
| 0 | 20-24 | 0 |
| 0 | 15-19 | 8 |
| 12 | 10-14 | 0 |
| 0 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 46 ziren, horien artean 39 aktiboak ziren eta 7 inaktiboak ziren. 39 pertsona aktiboetatik 35 lanean zeuden (17 gizon eta 18 emakume) eta 4 langabezian zeuden (3 gizon eta 1 emakume). 7 pertsona inaktiboetatik 2 erretiraturik zeuden, 2 ikasten zeuden eta 3 "bestelako inaktibo" gisa sailkaturik zeuden.

### Ekonomia jarduerak

2007an zeuden 4 komertzioetatik, 1 eraikuntza enpresa zen, 1 finantziazio enpresa zen eta 2 zerbitzu enpresak ziren.
2000. urtean Foucrainville udalerrian 4 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1008330
* Multimedia: Foucrainville / Q1008330
# Francisco José de Castro

Francisco José de Castro (Sevilla, Espainia, 1677-1730) espainiar musikagile eta biolin jotzailea izan zen.

## Biografia

Bresciako (Italia) San Antonio ikastetxean ikasi zuen musikari gisa.

## Obra

Bere obra nagusien artean zortzi Concerti Academici a Quattro eta Trattenimenti Armonici da camera a tre (1695) daude, biolin, biolontxelo eta kembalorako 10 sonataz osatutako multzoa, Corelliren estilora konposatuak eta Gaetano Giovanelli kondeari eskainiak. Musika instrumental ez-erlijiosoaren generoa landu zuten espainiar konpositore bakanetakoa izan zen. Bere jarduera artistiko gehiena Italian egin zen.

## Erreferentziak

* ↑ https://elpais.com/diario/1999/07/30/cvalenciana/933362302_850215.html

## Kanpo estekak

* Francisco José de Castroren Trattenimenti Armonici Youtuben. (1695)
* Datuak: Q1442059
# Francisco Lanzagorta

Francisco Lanzagorta Inchaurregui (Real de Catorce, 1791 – Chihuahua, 1811ko maiatzaren 11), Mexikoko independentziaren aldeko matxinatua izan zen. Heritoz zigorra ezarri zitzaion 1811an.

## Biografia

Lanzagorta San Migeleko Dragoien tenientea zen. Ignacio Allenderen eraginez Querétaron Mexikoko Independentzia prestatzeko konspiratzaileek egiten zituzten batzarretara joaten zen. San Luis Potosí hirian, Luis de Herrerarekin batera, altxamenduan hartu zuen parte. 1810eko irailaren 18an Félix María Callejak atxilotu zuen eta komentu batean entzerratu zuten. Urriaren 25ean Callejak Potosítik alde egin zuen Miguel Hidalgo eta Ignacio Allende matxinatuen atzetik. Une horretatik matxinada San Luisen berriro ere martxan jarri zen.
Azaroaren 10ean, Rafael Iriartek hirian boterea hartu zuen eta presoak askatuak izan ziren. Iriarte Lanzagortari koronel gradua eman zion eta Karmeldarren ondarearen aurka aritzeko agindu zion. Matehualan José Mariano Jiménezen tropekin bat egin zuen. Acatita de Bajánen atxilotuta, Espainia Berriko Erregeorderriaren Erregeordeak ez zion barkamenik eman. Chihuahuara eraman zuten eta han epaitu zuten, heriotz zigorra ezarriz. Beste matxinatuekin batera (Allende, Mariano Jiménez, Juan Aldama eta Manuel de Santa María) fusilatu zuten.

## Erreferentziak

* ↑ Diccionario Enciclopédico Hispano-Americano, Montaner i Simon, 1887.
* ↑ https://www.flickr.com/photos/acuarela08/4234708771

## Kanpo estekak

* (Gaztelaniaz):Francisco Lanzagortaren biografia.
* Datuak: Q5866487